# 57 dels Bessons

57 dels Bessons (57 Geminorum) és un estel a la constel·lació dels Bessons de magnitud aparent +5,04. S'hi troba a 154 anys llum de distància del sistema solar.
57 Geminorum és una estrella gegant groga de tipus espectral G8III amb una temperatura efectiva de 5.001 K. Mitjançant ocultació lunar s'ha mesurat el seu diàmetre angular, el qual, una vegada corregit per l'enfosquiment de limbe, és de 1,80 ± 0,40 mil·lisegons d'arc. Això permet avaluar el seu diàmetre, que resulta ser 9 vegades més gran que el del Sol, més aviat petit per a un estel de les seves característiques. Llueix amb una lluminositat 22 vegades major que la lluminositat solar i se la pot considerar una versió menor d'altres conegudes gegants grogues com Vindemiatrix (ε Virginis) o Capella A (α Aurigae), ja que la seva lluminositat és menys d'una tercera part de la d'aquestes. Té una massa gairebé el doble de la massa solar i la seva edat s'estima en 1.175 milions d'anys. Mostra una metal·licitat lleugerament inferior a la del Sol, sent la seva abundància relativa de ferro un 75% de la d'aquest ([Fe/H] = -0,12).
Dins del marc del Projecte Okayama per a la cerca de planetes s'han estudiat les variacions de la velocitat radial de 57 Geminorum, cosa que ha permès descartar la presència de planetes massius de curt període en òrbita al voltant d'aquest estel.

## Referències

* ↑ «Photoelectric measurements of the lambda 4200 A CN band and the G band in G8-K5 spectra» (en anglès). Monthly Notices of the Royal Astronomical Society, 1960, pàg. 287–316. DOI: 10.1093/MNRAS/120.4.287.
* 1 2 3 4 5 6 Afirmat a: Gaia Early Data Release 3. Indicat a la font segons: SIMBAD. Llengua del terme, de l'obra o del nom: anglès. Data de publicació: 3 desembre 2020.
* ↑ Ulrich Bastian «catàleg Tycho-2». Astronomy and Astrophysics, 3-2000, pàg. L27-L30.
* 1 2 3 «The lithium abundances of a large sample of red giants» (en anglès). Astrophysical Journal, 2, 31-03-2014, pàg. 94. DOI: 10.1088/0004-637X/785/2/94.
* ↑ David W. Latham «Rotational and radial velocities for a sample of 761 Hipparcos giants and the role of binarity» (en anglès). Astronomical Journal, 1, 07-12-2007, pàg. 209–231. DOI: 10.1088/0004-6256/135/1/209.
* ↑ «APOGEE Data and Spectral Analysis from SDSS Data Release 16: Seven Years of Observations Including First Results from APOGEE-South». Astronomical Journal, 3, 9-2020. DOI: 10.3847/1538-3881/ABA592.
* 1 2 «57 Gem - Star» (en anglès). SIMBAD (Centre de Dades astronòmiques d'Estrasburg). [Consulta: 2 gener 2021].
* 1 2 3 Takeda, Y.; Sato, B.; Murata, D. «Stellar Parameters and Elemental Abundances of Late-G Giants». Publications of the Astronomical Society of Japan, 60, 4, 2008. pp. 781 - 802.
* ↑ Richichi, A.; Percheron, I.; Khristoforova, M. «CHARM2: An updated Catalog of High Angular Resolution Measurements». Astronomy and Astrophysics, 431, 4, 2005. pp. 773-777 (Taula consultada en CDS).
* ↑ Takeda, Yoichi; Sato, Bun'ei; Kambe, Eiji; Izumiura, Hideyuki; Masuda, Seiji; Ando, Hiroyasu «Stellar Parameters and Photospheric Abundances of Late-G Giants: Properties of the Targets of the Okayama Planet Search Program». Publications of the Astronomical Society of Japan, 57, 1, 2005. pp. 109-125.